แอปเปิ้ล สวมชุดบ้านเกิดกราบ ร.9 หน้าวัง โพสต์ซึ้ง จะรักไทยให้เท่าลาว
เตรียมตัวจะเข้าพิธีวิวาห์ในวันที่ 3 พ.ย. 2560 แล้วสำหรับคู่เลิฟ ,ฟลุค จิระ ด่านบวรเกียรติ, และ ,แอปเปิ้ล สีสะเหงียน สีหาราช, ซึ่งเป็นที่ทราบกันดีว่าแม้, แอปเปิ้ล, จะเป็นสาวชาวลาว แต่ก็มีหัวใจรัก ,พระบาทสมเด็จพระปรมินทรมหาภูมิพลอดุลยเดช บรมนาถบพิตร, ไม่แพ้คนไทยเช่นกัน,ล่าสุด ,แอปเปิ้ล, ได้โพสต์ภาพตนเองในชุดประจำชาติลาวนั่งพับเพียบคู่กับฟลุค และพนมมือหันหน้าเข้ากำแพงพระบรมมหาราชวัง พร้อมทั้งเขียนข้อความสุดซึ้งในไอจีตนเองว่า อาจจะไม่มีใครรู้ว่าภาพนี้เกิดขึ้นจากความตั้งใจของเราสองคน ที่อยากจะขอกราบพระองค์ท่านครั้งหนึ่งในชีวิต เป็นภาพที่เปิ้ลและพี่ฟลุคจะใส่กรอบและแขวนไว้ที่บ้านว่าเราคือ คนในรัชกาลที่ 9 ก่อนแต่งงานเราไปกราบในหลวง ร.9 และได้เก็บภาพที่ระลึกที่จะไม่มีอีกแล้วในชีวิตนี้ ในความรู้สึกสำหรับเปิ้ลภาพนี้มีความหมายมากๆ ท่านทรงเมตตาและอบอุ่นต้อนรับคนลาวตัวเล็กๆ คนนี้ไว้เป็นสะใภ้แต่งเข้าบ้านใหญ่หลังนี้,ต่อจากนี้กำลังจะแต่งงานแล้ว เปิ้ลก็ต้องอยู่ในแผ่นดินของพระองค์ท่าน จะรักและหวังดีกับแผ่นดินไทยนี้ให้เท่าเทียมกันกับแผ่นดินลาวที่เปิ้ลเกิดมา จะนำคำสอนของพระองค์เป็นแบบอย่างในการใช้ชีวิตคู่ ขอกราบแนบแผ่นดินของพระองค์ ฝากตัวเป็นลูกท่าน ด้วยความเคารพ ขอบคุณพี่ฟลุคที่ทำให้เปิ้ลได้รู้จักในหลวง ร.9 ขอบคุณที่เล่าเรื่องราวของพระองค์ท่านให้ฟังมาตลอด ขอบคุณที่ถ่ายทอดความรู้สึกยิ่งใหญ่นี้ให้เปิ้ล เราสองคนจะถ่ายทอดความรู้สึกนี้ต่อไปให้ลูกของเราทั้งสองคน พระองค์จะอยู่ในใจของพวกเราตลอดไป,ด้าน ,ฟลุค, ได้โพสต์ภาพเดียวกับแอปเปิ้ลและเขียนข้อความในไอจีส่วนตัวว่า ภาพนี้เป็นภาพที่เราสองคนตั้งใจที่จะเก็บไว้เป็นที่ระลึก ถึงพระมหากรุณาธิคุณที่พระองค์ทรงมีความเมตตากับประชาชนทุกคนอย่างเท่าเทียม ไม่ว่าจะเป็นชนชาติไหนก็ตาม ผมกำลังจะแต่งงานกับแอปเปิ้ล ผมได้พาว่าที่ภรรยาของผมไปกราบพระองค์หน้าวังด้วยชุดประจำชาติลาวตามแบบประเพณีดั้งเดิม ผมอยากให้แอปเปิ้ลรัก และรู้สึกแบบเดียวกับประชาชนคนไทยทุกคน เราอาจจะมีสิ่งที่ชอบแตกต่างกัน แต่เรามีคนที่เรารักและเคารพคนเดียวกันครับ แม้ว่าวันนี้จะไม่มีพระองค์ท่านอีกแล้ว แต่คำสอนของพระองค์จะคงอยู่ติดตัวพวกเราทั้งสองไปยังชั่วลูกชั่วหลานต่อไปตราบนานเท่านาน วันที่ ๑๓ ตุลาคม พ.ศ. ๒๕๖๐,ได้เห็นความรักที่มีต่อในหลวง รัชกาลที่ 9 ของทั้งคู่แล้วซึ้งน้ำตาซึมกันเลยทีเดียว.
แอปเปิ้ล สีสะเหงียน โพสต์ภาพตนเองใส่ชุดประจำชาติลาวนั่งพับเพียบคู่กับฟลุค จิระ และพนมมือหันหน้าเข้ากำแพงพระบรมมหาราชวัง พร้อมทั้งเขียนข้อความสุดซึ้ง จะรักและหวังดีกับแผ่นดินไทยนี้ให้เท่าเทียมกันกับแผ่นดินลาว
แอปเปิ้ล สีสะเหงียน,ฟลุค จิระ,ฟลุค แอปเปิ้ล,ในหลวง รัชกาลที่ 9,ในหลวงสวรรคต,กอสซิป